《涤虑轩》
宋代·刘彝

万事本无心，宁容意虑侵。
方池唯贮月，修竹不栖禽。
地静饶真趣，风长展梵音。
有人重税驾，经宿乐幽林。

作者简介：（1017—1086）福州闽县人，字执中。幼从胡瑗学。仁宗庆历六年进士。为朐山令，有惠政。神宗时除都水丞，改知虔州，著《正俗方》，以医易巫。加直史馆，知桂州。以禁与交阯人互市而失钦、廉、邕三州坐贬，除名为民。哲宗元祐初召还，卒于道。有《七经中义》、《水经注》、《明善集》、《居阳集》等。